Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az adózás rendjérõl szóló 1990. évi XCI. törvény (Art.) 47. § (1) bekezdése szerint „az adótitkot alapos okkal
Paragraph Index: 946

10. Azt is le kell szögeznem, hogy az adatvédelmi elvek alapján – az érintettek hozzájárulása ellenére – nem tekinthetõ jogszerûnek, hogy az APEH nyilvánosságra hozta azon magánszemélyek nevét, akiknek adózással kapcsolatos adatait egy korábbi elnöki tanácsadó jogellenesen lekérdezett. E nyilvánosságra hozatalkor ugyanis nem érvényesült az adatkezelés célhoz kötöttségére vonatkozó törvényi követelmény, miszerint „személyes adatot kezelni csak meghatározott célból, jog gyakorlása és kötelezettség teljesítése érdekében lehet. Az adatkezelésnek minden szakaszában meg kell felelnie e célnak. […] Csak olyan személyes adat kezelhetõ, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig.” A jogellenes adatkezeléssel érintett személyek esetében nem lehet tudni, mi az adatok nyilvánosságra hozatalának célja, sem azt, hogy milyen jog gyakorlásáról, illetve kötelezettség teljesítésérõl van szó akkor, amikor egy ilyen listát nyilvánosságra hoznak. Végezetül arra kérem Elnök Urat, hogy tolmácsolja köszönetemet a vizsgálattal érintett szervek vezetõinek, munkatársainak azért a nagyfokú együttmûködési- és segítõkészségért, amellyel a vizsgálat zavartalanságának feltételeit biztosították. A további eredményes szakmai együttmûködésünk reményében kívánok Önnek, és munkatársainak boldog, békés karácsonyt, és sikerekben gazdag új évet! Budapest, 2002. december 20. Üdvözlettel: dr. Péterfalvi Attila (701/H/2002) B) KÖZÉRDEKÛ ADATOK NYILVÁNOSSÁGÁVAL, VALAMINT AZ INFORMÁCIÓS JOGOK ÜTKÖZÉSÉVEL KAPCSOLATOS ESETEK [Állásfoglalás: alkotmányos jog érvényesülését lehetetlenítené el, ha az állam a közérdekû adatok szolgáltatásával összefüggésben a közléssel kapcsolatban felmerülõ költségeken túli költségeket az adatkérõre háríthatná] Dr. Mohos András úrnak elnök Államháztartási Hivatal Budapest Tisztelt Elnök Úr! Az Államháztartási Hivatal (ÁHH) kezelésében lévõ közérdekû adatok nyilvánosságára vonatkozóan felvetett kérdéseivel kapcsolatban álláspontom a következõ: „1. Az adott szerv szervezeti felépítése, funkciója, személyi és tárgyi feltételei és ezen belül különösen informatikai rendszereinek kiépítettsége mint egységes egész és összefüggõ rendszer alaptevékenységének megvalósítását szolgálják. Ez alapján értelmezhetõ-e a közérdekû adatok szolgáltatásának kötelezettsége úgy, hogy az adott szerv csak az alaptevékenységével összefüggésben létrejött (‘eredeti’) és nem átvett, ill. átáramló (‘származékos’) adatok szolgáltatására köteles. Minden más, egyébként ‘kezelt’ adatnak a rendszerezése és kiszolgáltatása a szerv számára az alapfeladaton túli többletfeladatot jelentene, ami véleményünk szerint nem célja a jogszabálynak, mi több, ezen az alapon szinte bármely állami típusú adat kiszolgáltatása tekintetében megkereshetõ lenne. Ezen gondolatmenet alapján úgy véljük, hogy az állampolgárok informáltsághoz való joga a szerv ‘kezelésében lévõ’ adat szûkebb értelmezése útján nem csorbul.”

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes